rlitschk/wikidir huggingface dataset:
De Begreep Populatschoon oder Steernpopulatschoon betekent in de Astronomie en Ünnermengde vun Steerns in en Galaxie, de sik in jemehr rüümliche Verdeelen, Bewegen, Öller un Metallizität glieken doot. Walter Baade hett 1944 en Klassifikatschoon utklamüstert, de goot to bruken is to’n Beschrieven vun Spiralgalaxien as de Melkstraat. Dat hüütige Bild vun disse Objekten is aver veel kumplexer. Toeerst weer ünnerscheedt twüschen twee Hööftpopulatschonen (I & II), över en drüdde weer noch spekuleert. Laterhen weer betere Technik entwickeln un de Meetresultaten weern jümmer nauer, so dat ok en fienere Indeelen maakt warrn künn. Ofschoonst de Tietpunkt vun’t Entstahn en Markmol för en Populatschoon is, harr de röömsche Tall dormols noch nix dormit to doon. In’t Band vun de Melkstraat, de galaktische Schiev, tellt de meisten Steerns to de Populatschoon I. Dat sünd teemlich junge Steern, de bestännig lüücht un sik ruchweg op Kreisbahnen – toemist in Spiralarmen – üm den Middelpunkt vun de Galaxie bewegt. Steerns vun de Populatschoon I bargt en teemlich hogen Andeel an swore Elementen, de in fröhere Steerngeneratschonen entstahn sünd un Metalllienen in’t Spektrum maakt. Steerns vun de Populatschoon II sünd dorgegen an jemehr sieteren Metallizität to kennen (to’n Bispeel BPS CS22892-052). Se sünd tomeist öller as
Jakob Ludwig Felix Mendelssohn Bartholdy (* 3. Februar 1809 in Hamborg; † 4. November 1847 in Leipzig) weer en düütsch Komponist, Pianist un Organist. He gellt as en vun de bedüüdenst Musiker vun de Romantik, weltwiet eerst Dirigent in hüüdig Funktschoon un Gestalt, Grünner vun de eerst Musikhoochschool in Düütschland un „Apostel“ vun de Warken vun Händel un Johann Sebastian Bach. Felix Mendelssohn Bartholdy entstamm vun de ansehn un vermögend börgerlich jöödschen Familie Mendelssohn. Vun Vaders Siet her weer he en Enkel vun den bedüüdend Philosophen Moses Mendelssohn. Sien Vader Abraham is nah en Bankkoopmanslehr 1804 as Kompagnon in de Bank vun sien ölleren Bröer Joseph intreeden. Sien Moder Lea, borene Salomon, keem ut en Fabrikantenfamilie. Nah de Heirat 1804 trucken Abraham un Lea Mendelssohn vun Berlin nah Hamborg. 1805 wurr de musikalisch begabte Süster vun Felix Fanny (af 1829 Fanny Hensel) boren. As wiedere Geschwister folgten 1811 Rebecca (se hett 1831 den Mathematiker Dirichlet heiraadt) un 1812 Paul Mendelssohn. All Kinner vun Abraham Mendelssohn wurrn christlich uptrucken un an' 21. März 1816 vun Johann Jakob Stegemann, den Pfarrer vun de Reformeert Gemeend vun de Berliner Jerusalems- un Nee Kark, in en Huusdööp protestantisch döfft. Bi disse Gelegenheit kreeg Felix
Georg Hinrich Bruns (* 21. Januar 1889 in Hu’e (hüdigendags Gemeen Otterbarg); † 21. September 1914 in Lassigny bi Verdun in Frankriek) weer en Schoolmeester un plattdüütschen un hoochdüütschen Schriever. Unner den Naam „Wo de Wümm sick deult“ sünd de „Gedichten vön Georg Hinrich Bruns in sien Fischerhuder Platt“ eerst lange Tied na sien Dood rutkamen. Rutbrocht hett se de vörmolige Bremer Senater Rolf Speckmann, un Heinrich Schmidt-Barrien is dor eenmol over hengahn. Dat lüttje Book mit 84 Gedichte un dree Leeder is ohne Johr rutgeven wurrn, dat Woord vörweg vun Schmidt-Barrien is unnerschreven an’n 31. März 1993. Vundeswegen is dor vun ut to gahn, dat dat Book ok 1993 rutkamen is. Schmidt Barrien schrifft in sien Woort vörweg, en Fro ut Hu’e harr up ehren Böhn en Kist mit unbannig veel Zeddels funnen, de weern mit ole düütsche Schrift beschreven. Se broch den Karton na Schmidt-Barrien un de funn dor en ganzen Bulten plattdüütsche un ok allerhand hoochdüütsche Gedichte un Riemels in. Bovenhen noch allerhand anner Saken up Hooch un Platt. Schmidt-Barrien lett sik dor nich over ut, ob all Gedichte ut den Karton afdruckt wurrn sünd, oder ob dat man en Utwahl weer, de in dat Book rinkamen
Dat lett so, as wenn disse Artikel nich so akraat is as de ween schull. Kiek ok op de Diskussionssiet vun den Artikel. Dat Juulfest is dat Germaansche Wintersünnenwennfest. Dat düert twölv Daag, worvun de körtste Dag vun dat Jahr, in de hüdige kalennerreken 21 december, de wichtigste is. Oft warrt Juulfüer steekt.
Québec oder Quebec is vun de Flack de gröttste Provinz vun Kanada un de mit de mehrsten frankophoonschen Inwahners. Se liggt in’n Oosten vun Kanada twischen de Hudson Bay un de Grenz to de Vereenigten Staten vun Amerika bilangs de Sankt-Lorenz-Stroom (frz. Fleuvre Saint-Laurent). In Québec leevt vundaag 8,08 Million Inwahnerschen un Inwahners, de een ok Quebecerschen un Quebecers nöömt un op Franzöösch Québecois. Québec is de eenzige Region in Fastland-Noordamerika, neem dat en Mehrheit gifft, de Franzöösch snacken deit. In Kanada sünd engelsch un Franzöösch de Amtsspraken, liekers gellt in Québec blot Franzöösch as eenzig Amtsspraak. De Provinz ehr Hööftstadt is Québec; ehr gröttste Stadt is Montréal. Québec liggt in’n Oosten vun Kanada un grenzt in’n Westen an de Provinz Ontario un de Hudson Bay, in’n Oosten an de Provinzen Neefundland un Labrador un New Brunswick, in’n Süden an de USA (Staten Maine, New Hampshire, Vermont un New York) un in’n Noorden an dat Territorium Nunavut. De Provinz is bannig groot (üm un bi söss mal grötter as Düütschland), liekers wahnt dor nich veel Lüüd. De hööchste Barg mit 1652 Meter is de Mont d’Iberville an de Grenz to Neefundland un Labrador. Québec süvlst liggt to’n Deel, as de
Chvrches (utspraaken as "churches" (engelsch: Karken) un af un to stiliseert as CHVRCHES) sünd en 2011 grünnd schottisch Elektropop-Band ut Glasgow. Se besteiht ut Lauren Mayberry (Gesang, tosätzlich Synthesizer), Iain Cook (Synthesizer, Gitarr, Bass, Gesang) un Martin Doherty (Synthesizer, Sampler, Gesang). Chvrches wurr Fievte up BBC hör Sound of 2013 In’ März 2013 hebbt se de Recover EP herutgeven, in’ September 2013 dat Debüt-Album The Bones of What You Believe. Vör Chvrches weer Iain Cook Liddmaat vun de Gruppen Aereogramme un The Unwinding Hours. He schreev ebenfalls Musik för Film un TV. Martin Doherty weer Liddmaat vun de Live-Band vun The Twilight Sad. Mayberry tofolg hebbt Iain un Martin tosommen de Universität besöcht, wodör se sück all en temelk lang Tiet kennen deen. Mayberry hett en Afsluss in Rechtswetenschapen, folgt vun en Master-Grad in Journalismus. Se weer deen eerst freeschaffen Journalistin bevör se to de Musik keem. Siet hör Kindheit speelt se Klaveer un siet Teenagertieden Slagtüüch. Van 15 bit 22 speel se Slagtüüch in verscheeden Bands. Vör Chvrches weer Mayberry Liddmaat vun twee öörtlich Bands, Boyfriend/Girlfriend un denn Blue Sky Archives. In letztere Grupp weer se Singersche, Slagtüüchspelerin un speel ok Keyboard. Cook harr en EP för Blue Sky
Rolf Speckmann (* 22. April 1918 in Bremerhoben; † 2. Dezember 1995 in Quelkhorn, hüdigendags Gemeen Otterbarg) weer en düütschen Politiker vun de FDP un höör to den Bremer Senat. Vun Beroop harr he Bankkoopmann lehrt. Speckmann besoch de Willem-Raabe-Scholen in Geestmünn, wat dormols to Preußen tohören dö. 1935 hett he bi de Spaarkass Wersermünn en Banklehr maakt. De hett he 1937 up de düütsche Spaarkassenschool in Hannober afslaten. Vun 1939 bit 1948 weer he in’n Tweeten Weltkrieg Suldat un Kriegsgefangenen. Achterna hett he wedder bi de Spaarkass Wersermünn in Bremerhaben arbeit, tolest as Bankamtmann. 1955 is he Afdeelungsdirekter bi de Bremer Landsbank/Staatlich Kreditanstalt Ollenborg in Bremen wurrn un hett dor ok dat Sekretariat vun’n Vörstand in’e Hand harrt. In’t Nevenamt hett he to’n Vörstand vun de Noorddüütsche Finanzeerungs AG mit tohöört. 1960 is he Direkter vun de Noorddüütsche Kreditbank in Bremen wurrn un hett ok de Geschäfte föhrt bi de Visurgis-Teilzahlungsbank un bi de Bremerhabener Grundstück- un Verwaltungs-Sellschop. Vun 1966 bit 1971 is he Senater ween. Nadem he in’e Politik Bott geven harr is he Spelsberg un Vesper vun’n 1. Juli 1971 bit to’n 31. Dezember 1983 nafolgt as Liddmaat vun den Vörstand un as Vörsitter vun’n Vörstand vun
Alexander Alexandrowitsch Serebrow (russisch: Александр Александрович Серебров}}, wetenschaplich Transliteratschoon Aleksandr Aleksandrovič Serebrov; * 15. Februar 1944 in Moskau, Russische SFSR; † 12. November 2013 ok dor) weer enn sowjeetsch Kosmonaut. Nah sien Schoolafsluss 1961 hett Serebrow bit 1967 an dat Moskauer Institut för Physik un Technologie (MIPT) studeert. Wiedere Afslüsse hett he dor 1970 maakt un 1974 an de Universität des Marxismus-Leninismus. Af September 1970 hett Serebrow as Assistent in den Beriek „Physikalische Mechanik“ vun dat MIPT arbeit. In' Dezember 1974 kreeg Serebrow den akademischen Grad vun en Kandidaten vun de technisch Wetenschapen. Sien Afslussarbeit hannel vun „Hittschuulprobleme[n] vun en bemannt Ruumfloogkörper bi dat Indringen in de Eerdatmosphäär nah en Marsfloog“. Van August 1976 bit Dezember 1978 hett Serebrow bi dat Konstruktschoonsbüro NPO Energija arbeit, wo he an de Entwicklung un Utprobeeren vun Ruumfloogkörper bedeeligt weer. In disse Tiet hett he ok an dat Utwahlverfohren för Kosmonauten deelnommen. An' 1. Dezember 1978 wurr Serebrow as Kosmonautenkandidat annommen. In sien Grupp, mit de he de Utbillen denn maakt hett, weern noch söss wiedere Ingenieure vun Energija, veer Ingenieure vun ZKBM (vörmals OKB-52), twee Piloten un dree Dokters. Sien Afslussexamen hett he an' 5. Oktober 1980 bestahn. Serebrow hett sien eersten Insatz
Johannes Emil „Hans“ Klodt (* 10. Juni 1914 in Gelsenkiärken; † 7. November 1996 ok dor) weer en düütsch Footballspeler. He weer de öllere Bröer vun Bernhard Klodt, de 1954 mit de Düütsch Football-Natschonalmannschap in de Swiez Football-Weltmeester wurr. Hans Klodt speel as sien Bröer ok för den FC Schalke 04. Tüschen 1936 un 1948 weer he de Doorhöder vun den Vereen un wurr 1937 sowohl Düütsch Meester as ok Tschammer-Pokalwinner. 1942 un 1943 wurr he wegen en Kriegsbesehren dör Heinz Flotho vertreden un verpass somit den Gewinn vun de Meesterschap 1942. Sien Loopbahn fung nicht bi Schalke 04 man bi den BV Gelsenkiärken 12 an. 1948 hett he Schalke in Richt Biäkem verlaaten, wo he noch bi 1955 aktiv weer. In de düütsch Natschonalmannschap hett he tüschen 1938 un 1941 all tosommen 17 Mal speelt. Klodt harr Kraftwagenfohrer lehrt un hett as Warkmeester arbeit. Lorenz Knierim, Hardy Grüne: Enzyklopädie des deutschen Ligafußballs. Spielerlexikon 1890-1963. AGON Sportverlag, Kassel 2006, ISBN 3-89784-148-7, Seite 195. Fritz Tauber: Deutsche Fußballnationalspieler. Spielerstatistiken von A bis Z. AGON Sportverlag, Kassel 2012, ISBN 978-3-89784-397-4, Seite 66.
Viktor Kortschnoi (in dat Düütsche vun Kortschnoi bruukt Naamsform, bzw. Wiktor Lwowitsch Kortschnoi, russisch Виктор Львович Корчной, wetenschaplich Transliteratschoon Viktor L'vovič Korčnoj, engelsch un FIDE-Schrievwies Viktor Korchnoi; * 23. März 1931 in Leningrad; † 6. Juni 2016 in Wohlen AG) weer en swiezer Schach-Großmeester vun russisch Herkunft. Nah sien Emigratschoon ut de Sowjetunion (1976) hett he 1978 un 1981 in twee Wettkämpe um de Weltmeesterschap gegen Anatoli Karpow verloren. Kortschnoi wurr 2006 Seniorenweltmeester un belegg noch in' Januar 2007 Rang 85 vun de Weltranglist. Dormit weer he siet deren Inführen de öldste Speler in de Top 100. Viktor Kortschnoi hett in Leningrad de Grundschool besöcht, studeer söss Johr lang un hett 1954 mit en Diplom den Utbillen afslooten. All mit söben Johr hett he dat Schachspeel vun sien Vader bibrocht kreegen. 1943 wurr he Liddmaat in den Schachklub vun den Leningrader Pionierpalast. Hier wurr he traineert von Abram Modelj, Andrej Batujew un Wladimir Sak. 1947 un 1948 wurr he Jöögdmeester vun de UdSSR. 1951 kreeg he den sowjeetschen Titel „Meister des Sports“, een Jahr later hett he sück eerstmals för de UdSSR-Meisterschaft qualifizeert. 1954 kreeg he vun den Weltschachbund FIDE den Titel Internatschonaler Meester, twee Johr later den Titel vun
Tarcisio Burgnich (* 25. April 1939 in Ruda (UD); † 26. Mai 2021 in Forte dei Marmi) weer en italieensch Footballspeler un –trainer. Sien gröttste Erfolge fier de Afwehrspeler in de 1960er Johren mit Inter Mailand un hett 66 Mal för de italieensch Natschonalmannschap speelt. As Trainer harr he bedüüdend weniger Spood. Burgnich hett sien eerst Speel in de Serie A an’ 2. Juni 1959 för Udinese Calcio maakt, wo he aber den Dörbröök as Stammspeler nicht schafft hett. Nah blots een Saison wessel he to Juventus Turin, wo he aber ok blots Ersatzspeler weer. He truck wieder un hett sück den US Palermo anslooten. Dor hett he denn den Dörbröök to’n Stammspeler schafft. 1962 wurr Burgnich vun Inter Mailand anhüert, wo Trainer Helenio Herrera en vun de best Mannschapen in Europa upstellen dee. Burgnich gull bald as kompromisslos un iesenhart Verteidiger vun Weltklasseformat, wat he nich toletzt Herrera to verdanken harr. In’ Angreep gung Burgnich so goot as gor nich un weer stark in’ Tweekamp, he weer also besünners goot to gebruuken för den Catenaccio, dat Inter spoodriek Rezept vun Inter Mailand. Achter bill he mit Giacinto Facchetti en Afwehrbollwark, in’ Middelfeld geev Speelmaker Luis Suárez dat Tempo un
Bruno Mora (* 29. März 1937 in Parma; † 10. Dezember 1986 ok dor) weer en italieensch Footballspeler un –trainer. Wiels sien Loopbahn speel he as Linkbuten ünner annern bi Sampdoria Genua, van 1960 bit 1962 bi Juventus Turin un bi den AC Mailand. To sien gröttste Erfolge tellen de Gewinn vun de italieensch Meesterschap 1961 mit Juventus, as ok vun de Europapokal vun de Landsmeester 1963 mit Milan. För de italieensch Natschonalmannschap hett he all tosommen 21 Lännerspelen maakt un dorbi 4 Doren schaaten. Sien Debüt in de Squadra Azzurra geev he an’ 29. November 1959 bi dat 1:1 gegen de Mannschap ut Ungarn. Gegen Schottland hett he an’ 7. Dezember 1966 sien letzt Lännerspeel maakt. Mit Italien hett he in de Tiet ok an de Football-Weltmeesterschap 1962 in Chile deelnommen. Bruno Mora in de Datenbank vun Weltfussball.de
Sylvia Hanika (* 30. November 1959 in München) is en ehmalge düütsch Tennisspelerin. Mit hör fung de Boom in dat düütsche Tennis in de 1980er Johren an. 1981 stunn Hanika in dat Finale vun de French Open, dat se mit 2:6, 4:6 gegen Hana Mandlíková verlor. Se reck todem veermal dat Veertelfinale vun de US Open un eenmal dat vun de Australian Open. De Hööchpunkt vun hör Loopbahn weer de Sieg bi dat Masters 1982, as se överraschend de dormals beste Spelerin vun de Welt, Martina Navrátilová, besiegen kunn. Hanika, de den eersten Satz mit 1:6 düütlich verloren harr un in' tweeten mit 1:3 achtern leeg, kunn denn aber all wiedere Spelen vun den tweeten Satz winnen un dat Match noch to hör Gunsten dreihn. 1987 reck se bi dat Masters dör hör eersten un eenzige Sieg över Chris Evert nochmal dat Halffinale, verlor dor aber gegen Steffi Graf in twee Satzen. 1988 nehm se an de Olympisch Sömmerspelen in Seoul deel, ahn dor aber en Medaille to recken. Af 1989 harr se denn immer mehr mit Besehrpausen to kämpen. Nahdem Hanika hör aktiv Loopbahn 1990 afslooten harr, weer se noch eenig Tiet in' Jöögdberiek tätig, bevör se sück ganz
Hiroo Shima (japaansch 嶋 宏大, Shima Hiroo; * 10. Mai 1963 in Shimokawa) is en ehmalger japaansch Skispringer. Bi de Olympisch Winterspelen 1984 in Sarajevo keem Shima up de Normalschanze up den 45. Platz un up de Grootschanze up den 51. Platz. An' 9. Februar 1985, also etwa een Johr nah de Winterspelen hett Shima sien eerst Springen in' Skisprung-Weltcup bestreeden. In Sapporo kunn he dorbi mit den 11. Platz ok eerstmals in de Punkteränge springen. Ok in sien tweet Weltcup-Springen een Johr later up de glieker Schanze gelung hüm dat mit en 8. Platz. Bi de Verschanzentournee 1986/87 keem aber blots up achtere Platzen un bleev somit ahn Spood. In den eersten Weltcup nah de Tournee kunn he aber in Sapporo mit Platz 3 to'n eersten un eenzigen Mal in sien Loopbahn up dat Podium springen. Nahdem he ok bi dat tweete Springen mit Platz 6 wiedere Punkte winnen kunn, keem he in de Weltcup-Saison 1986/87 an' Enn' up Platz 29 in de Gesamtwertung. In dat glieker Johr is he bi de Nordisch Skiweltmeisterschap 1987 in Oberstdorf antreden up keem dorbi up de Grootschanze up den 60. Platz. To' Johresswessel nehm he weer an de Veerschanzentournee deel, keem aber
De Bundsautobahn 280 (Afk.:BAB 280 oder ok A 280) is en öörtliche Autobahn in’n Noordwesten vun Neddersassen an de Grenz na de Nedderlannen. Se hett en Läng vun fief Kilometern un verbinnt de nedderlännsche Grenz mit de düütschen Autobahn A 31. Op nedderlännsche Siet geiht se as Autosnelweg 7 wieter. All dree Autobahnen tohopen sünd Deel vun de Europastraat 22. Oorsprünglich weer de A 280 Deel vun de A 28. De hüütige A 31 weer twüschen dat Autobahndreeeck Bunn un dat Dreeeck Leer as Dubbelautobahn A 28/A 31 utschillert. As in de 1990er Johren de Utfohrtstallen inföhrt worrn sünd, sünd de Dubbeltallen oplööst worrn. Dit Deelstück weer denn in A 280 ümnöömt. De Utfohrten vun dat Stück wiest keen Utfohrtstallen. Naue Streckenbeschrieven vun de A 280 Düütsche Bundsautobahnen Strecken in Bedriev: Hööftstrecken: A 1 | A 2 | A 3 | A 4 | A 5 | A 6 | A 7 | A 8 | A 9 Över- un regional: A 10 | A 11 | A 12 | A 13 | A 14 | A 15 | A 17 | A 19 | A 20 | A 21 | A 23 | A 24 | A 25 |
Paul Sylbert (* 16. April 1928 in Brooklyn, New York City, USA; † 19. November 2016 in Jenkintown, Pennsylvania) weer en US-amerikaanschen Artdirector un Szenenbillner. Paul Sylbert is de Tweeschen to Richard Sylbert, de sülvst ok as Szenenbillner arbeiten deit. Na sien Besöök an de Tyler School of Art vun de Temple University, hett he 1951 sien Loopbahn as Artdirector un Szenenbillner anfungen mit den Feernsehfilm Premiere. BIt in Johr 2008 hett he an de Produkschoon vun ruchweg föfftig Filmen mitarbeit. Ünnerbroken weer sien Arbeit, as he wiel den Koreakrieg sien Militärdeenst bi de US Army afleisten müss. 1964 hett he ok as Speelbaas arbeit un weer verantwoortlich för eenige Episoden vun verschedene Feernsehregen as The Defenders, The Nurses oder The Broadway. As Dreihbookschriever weer he verantwoortlich för de Böker to The Steagle (1971), bi den he ok sülvst Speelbaas weer, un Nighthawks (1981). Sylbert weer tweemol för den Oscar in de Kategorie Best Szenenbild nomineert: 1992 för den Film The Prince of Tides un 1979 för den Film Heaven Can Wait, för den he ok wohrhaftig uttekent worrn is. Butendem weer Sylbert 2009 mit den Lifetime Achievement Award vun de Art Directors Guild ehrt. Paul Sylbert in de Internet
De Bundsautobahn 29 (kort ok: BAB 29 oder A 29) is en regionale Autobahn, de bito ok ünner den Naam Jadelien bekannt is. Se fangt in Willemshaven an un verlöpt över Ollnborg op en Samtläng vun 94,5 km bit na’t Autobahndreeeck Ahlorner Heid mit de A 1 De A 29 is op hele Läng veersporig utboet. Ehrn Anfang hett se in’n Kreisverkehr in de Neeg vun’n ne’en Containerhaven JadeWeserPort, de in tokamen Tieten en groten Deel vun sien Ümslag över de A 29 afwickeln schall. Dordör kummt de Autobahn ok överregionale Bedüden to. In den Tosamenhang warrt opstunns ok de Bo vun en Küstenautobahn dör Ollnborg diskuteert, de de A 29 denn bi Varel/Jaaderbarg krüzen de. De A 29 geiht tweemol över de Hunte: da eerste mol twüschen de Raststeed Huntedaal un de Anslusssteed Sandkrug, dat annere mol op en Hoochbrüch, de över den Afsnitt vun den Stroom föhrt, de för Hocchseeschipp tolaten is. Ünner de Fohrbahn besteiht op de Hoochbrüch ok de Mööglichkeit för Footgängers un Radfohrers, op direkten Weg vun’t Klooster Blankenborg na Bornhorst to kamen. An’t Autobahnkrüüz Ollnborg-Oost besteiht Ansluss an de A 28 na Emden/Leer oder Bremen. Över de A 293 kummt een torüch op de
Doris Lessing, CH (* 22. Oktober 1919 in Kermānschāh, Iran; † 17. November 2013 in London; boren as Doris May Tayler) weer en britisch Schrieverin. 2007 kreeg se den Nobelpries för Literatur. De Moder vun Doris Lessing weer Krankensüster, hör Vader britisch Kolonialoffizier. As se boren wurr, weer hör Vader bi de Imperial Bank of Persia anstellt. 1925 truck de Familie in de britisch Kolonie Süüdrhodesien (hüüd Simbabwe), wo se en hart Leven up dat Land führen dee. Lessing hett en kathoolsch Klosterschool un de Girls High School in de Hööftstadt Salisbury (dat hüdige Harare) besöcht. Dat riesig Stück Land in' Besitt vun de Familie broch aber kien Riekdom, so dat hör Moder den Drööm vun en grootbörgerlich Ween „ünner de Wilden“ to führen, upgeven muss. Mit veerteihn Johren hett Lessing de School afbraken un hett denn tonächst as Sekretärin arbeidt. De Schrieverin hett en swoor un unglückelk Kindheit beleevt un hör Texte över dat Leven in de britisch Kolonien in Afrika sünd vull Mitgeföhl mit dat inholtsloos Ween vun de britisch Siedler as ok de trostloos Laag vun de inheimisch Bevölkerung. 1939 hett se Frank Charles Wisdom heiraadt; dat Paar kreeg twee Kinner (een Söhn un een Dochter). 1943
Sublimatschoon (vun lat.: sublimis – „hooch in de Luft“, „över de Saken“) is in de Thermodynamik de Beteken för den direkten Övergang vun en cheemschen Stoff vun’n fasten in gasförmigen Tostand, ahn twüschendör den fletigen Tostand to dörlopen. De ümkehrte Vörgang warrt as Resublimatschoon, Depositschoon oder Desublimatschoon betekent. Ünner de Bedingen vun Druck un Temperatur, bi de en Sublimatschoon vörkummt, gifft dat keen fletige Phaas, as dat in’t Phasendiagramm (rechts baven) to sehn is. Man seggt dorto ok Sublimatschoonsdruck un Sublimatschoonstemperatur, de tosamen as Sublimatschoonspunkt betekent warrt. De Sublimatschoonspunkt liggt op de so nöömten Sublimatschoonskurv vun’t Phasendiagramm, de de Grenzlien twüschen den fasten un den gasförmigen Tostand dorstellt un in dat Bispeel baven an’n Tripelpunkt ennen deit. Bi Reinstoffen is de Sublimatschoonspunkt de sülve as de Resublimatschoonspunkt. Bi Stoffmischen künnt de beiden aver verscheden wesen, so dat in den Fall ok de Richt vun’n Phaaswessel en Rull speelt. Wenn dat al bi Normaldruck en Sublimatschoonstemperatur gifft, seggt man dorto Normalsublimatschoonstemperatur. Disse warrt in Tabellen angeven, ahn dat de Sublimatschoonsdruck dorbischreven warrt. Bi den Vörgang vun de Sublimatschoon nimmt de Stoff de so nöömte Sublimatschoonswarms op. De is jüst so groot as de Summ ut de Smölt- un de Verdampwarms. Ünner
Nirvana weer en US-amerikaansch Rockband, de 1987 in Aberdeen, Washington grünnt wörr vun Hööftsinger un Gitarrist Kurt Cobain un Bassist Krist Novoselic. De Grupp dee verschedene Drummers kennen, ünner wölke Dave Grohl, de 1990 bi de Grupp keem, un de de längste to sitten weer. De Grupp dee sick sülvst beglieken binnen de Musik-Szene vun Seattle mit ehr 1989 Begünn-Album Bleach ut-to-bringen op dat Indie-Label Sub Pop. Na dat de Grupp bi dat grote Label DGC Records teken dee, hett dat unverwacht Succes kennt mit de Single "Smells Like Teen Spirit", vun sien tweete Album Nevermind (1991). Hierop betrad Nirvana de Mainstream un nööm düt dat Genre 'Grunge'. Frontmann Kurt Cobain worr vun de Media betekent as "Stimm vun en Generatschoon", wielt Nirvana snell sehn worr as Fahnendräger för Generatschoon X. Cobain dee sick unmacklig föhlen mit alle Opmarken un dee sick op de Grupp ehr Musik konzentreren, finnen dat de Mellen un artisticke Visioon vun de Grupp verkehrt worrn interpreteert dörch dat wiede Publiek dat he dee mit jüm drütt Album In Utero (1993) fördern. Mit Cobain siene Dood in Aprilmaand 1994 keem dat Enn vun dat korte Wesen vun Nirvana. De Grupp ehr Infloot un Populariteet bleev averst
Eric Walter Elst (* 30. November 1936 in Mortsel; † 2. Januar 2022 in Antwerpen) weer en belgisch Astronom. He is de Opdecker vun völ Asteroiden, mit Stand Januar 2010 sünd dat över 3600, dorvan 97 tosommen mit anner Beobachtern. Nennenswert Opdecken sünd (7968) Elst-Pizarro as ok wiedere 25 trojaansche Objekte. De Asteroid (3936) Elst is hüm to Ehren nömmt wurrn. Websteed vun Elst (engelsch) Overlijden Eric W. Elst (1936 - 2022), vvs.be, 5. Januar 2022; Bekannter Astronom Eric Elst 85-jährig gestorben. Belgischer Rundfunk, 7. Januar 2022, afropen an’n 7. Januar 2022. Minor Planet Discoverers Normdaten: GND: 1126068373 (OGND, AKS) | VIAF: 306165978 | Wikipedia-Personensöök